PRITARTA

Panevėžio miesto savivaldybės

administracijos švietimo skyriaus vedėjo

2020 m. kovo 3 d.

įsakymu Nr. VĮ-63(22.1.7)

 PATVIRTINTA

Panevėžio lopšelio-darželio

,,Diemedis“ direktoriaus

2020 m. kovo 4 d.

įsakymu Nr. V-27

**PANEVĖŽIO LOPŠELIO-DARŽELIO ,,DIEMEDIS**

 **STRATEGINIS PLANAS**

**2020–2022 M.**

**TURINYS**

1. Įvadas ......................................................................................................................................3
2. Bendrosios žinios....................................................................................................................4
3. Bendrosios nuostatos............................................................................................................. 4
4. Išorinė analizė .......................... ............................................................................................. 5
5. Vidinė analizė.........................................................................................................................6
6. SSGG analizė..........................................................................................................................9
7. Lopšelio-darželio strategija ..................................................................................................10
8. Strateginiai tikslai ir jų įgyvendinimas ..............................................................................11
9. Strateginių priemonių planas ...............................................................................................16
10. Strateginio plano įgyvendinimas .........................................................................................22

**ĮVADAS**

 Strateginis planas – tai veiklos programa trijų metų laikotarpiui. Jame numatomas nenutrūkstamas procesas įstaigos visuotinai aptartiems galutiniams tikslams pasiekti. Strateginis planas padeda numatyti ir kontroliuoti aplinkoje vykstančius procesus (miesto, mikrorajono, įstaigos), išlaikyti veiklos tęstinumą, vienyti bendruomenę ir nukreipti jos veiklą svarbiausių tikslų link. Strateginio plano tikslas – kurti savitą įstaigos modelį, kuris leistų veiksmingai įgyvendinti plane numatytąsias programas ir užtikrinti teikiamų paslaugų kokybę. Įstaigos strateginiai planai buvo sukurti 2011–2013 m., 2014–2016 m., 2017–2019 m. ir suderinti su steigėju. Vėliau šie planai buvo koreguojami, pratęsiami, atsižvelgiant į įstaigos veiklos rezultatus. 2018 metais įvertinus vidaus ir išorės veiksnius, atlikus veiklos kokybines ir kiekybines analizes ir atsižvelgus į gautus veiklos įsivertinimo rezultatus bei numatytus naujus sėkmės rodiklius, buvo parengtas strateginis planas 2020–2022 metams. Rengiant strateginį planą rėmėmės šiais principais.

 **Konceptualumo** – ugdymo institucijos veiklos planavimas grindžiamas dokumentais, reglamentuojančiais švietimo įstaigų veiklos politiką.

 **Moksliškumo** – veiklos planavimas grindžiamas vadybos, pedagogikos, psichologijos mokslų įžvalgomis ir rekomendacijomis.

**Visapusiškumo** – planas siejamas su vaiku, jo šeima, artimiausia aplinka, įstaigos specifika, filosofija ir tradicijomis.

**Perspektyvumo** – veikla planuojama ilgesniam laiko tarpsniui, kadangi daugelį problemų išspręsti ir tikslus įgyvendinti galima tik per ilgesnį laiko tarpą.

**Partnerystės** – rengiant strateginį planą dalyvavo lopšelio - darželio administracija, pedagogai, tėvai, buvo ieškoma tarpusavio supratimo ir susitarimų.

**Veiksmingumo** – kokybiškų rezultatų siekiama, sumaniai ir taupiai naudojant materialinius ir intelektualinius išteklius. Nuolat vertinama, analizuojama ir planuojama darželio veikla, remiamasi jos veiksminga vadyba – tinkamais, laiku ir visai bendruomenei priimtinais sprendimais.

 Strateginį planą 2020–2022 metams rengė 2019 m. lapkričio 14 d. direktoriaus įsakymu Nr. V-84 sudaryta strateginio planavimo darbo grupė, į kurios sudėtį įėjo administracijos nariai, pedagogai, tėvų atstovai. Rengiant planą vadovautasi:

* Lietuvos Respublikos švietimo 2011 m. įstatymu ir jo vėlesniais pakeitimais;
* Valstybine Švietimo 2013–2022 metų strategija;
* Lietuvos pažangos strategija „Lietuva 2030“;
* Lietuvos Respublikos švietimo ir mokslo ministerijos 2019–2020 metų strateginiu planu;
* Panevėžio miesto 2014 –2020 m. strateginiu plėtros planu;
* Lopšelio-darželio 2017–2019 m. veiklos ataskaitomis;
* Lopšelio-darželio bendruomenės narių rekomendacijomis, pageidavimais, lūkesčiais ir pasiūlymais;

 Rengiant 2020–2022 m. strateginį planą atsižvelgta į lopšelio-darželio vykdomą veiklą, turimus žmogiškuosius, materialinius išteklius, bendruomenės narių pasiūlymus, pageidavimus, poreikius.

 Strateginiam planui pritarta 2020 m. sausio 15 d. lopšelio-darželio Mokytojų tarybos posėdyje, protokolas Nr. 1. Planas pristatytas, aptartas, jam pritarta 2020 m. vasario mėn. 10 d. Tarybos posėdyje, protokolas Nr.1.

 Parengta strategija sudarys optimalias sąlygas lopšeliui-darželiui „Diemedis“ tapti kokybiška, patrauklia ir savita ugdymo institucija.

**I. BENDROSIOS ŽINIOS**

|  |  |
| --- | --- |
| Pavadinimas, įsteigimo data | Panevėžio lopšelis-darželis ,,Diemedis“ Panevėžio lopšelis – darželis ,,Diemedis“ (toliau – Lopšelis-darželis) veiklą pradėjo 1990 m. kovo 12 d. 1993 m. rugsėjo 1 d. įstaiga buvo reorganizuota į Panevėžio „Diemedžio“ darželį–mokyklą, 2005 m. liepos mėn. 7 d. Panevėžio miesto savivaldybės tarybos sprendimu pakeistas įstaigos pavadinimas į „Diemedžio“ mokykla–darželis. Vadovaujantis 2005 m. liepos 7 d. Panevėžio miesto savivaldybės tarybos sprendimu 1-34-1 ,,Dėl Panevėžio miesto savivaldybės bendrojo lavinimo mokyklų tinklo pertvarkos 2005–2012 metų bendrojo plano patvirtinimo“ nuo 2006 m. rugsėjo 1 d. įstaiga reorganizuota į lopšelį-darželį ,,Diemedis“. |
| Steigėjas | Panevėžio miesto savivaldybės taryba |
| Teisinė forma | Panevėžio miesto savivaldybės biudžetinė įstaiga, pelno nesiekianti švietimo, vaikų ugdymo institucija, teikianti ikimokyklinį ir priešmokyklinį ugdymą. |
| Teisinis statusas | Juridinis asmuo, kodas 190418737 |
| Tipas | Savivaldybės biudžetinė įstaiga |
| Paskirtis | Neformaliojo švietimo mokykla |
| Mokomoji kalba | Lietuvių |
| Pagrindinė veiklos rūšis | Pagrindinė veiklos sritis – švietimas, rūšis – ikimokyklinis ir priešmokyklinis ugdymas |
| Adresas | Molainių g. 6, Lt-37141 Panevėžys |
| Telefonai |  (8 ~ 45) 42 09 95 |
| Elektroninis paštas, svetainės adresas | ld.diemedis@gmail.comwww.lddiemedis.lt |

**II. BENDROSIOS NUOSTATOS**

 Panevėžio lopšelyje-darželyje ,,Diemedis“ veikia 11 grupių: 4 ankstyvojo amžiaus (1–3 m.), 5 ikimokyklinio amžiaus (3–6 m. keturios grupės, 2–6 m. viena grupė) ir 2 priešmokyklinio amžiaus (nuo 6–7 m.). Vaikai į grupes priimami vadovaujantis Panevėžio miesto savivaldybės administracijos direktoriaus 2018-02-02 įsakymu Nr. A-84(4.I.E) patvirtinta Panevėžio miesto ikimokyklinių ugdymo mokyklų vaikų registravimo ir eilių sudarymo tvarka.

 Panevėžio lopšelis-darželis ,,Diemedis“:

* vykdo ikimokyklinį ugdymą pagal Panevėžio lopšelio-darželio ,,Diemedis“ Ikimokyklinio ugdymo programą ,,Vaikystės takeliais“, kuriai 2019-06-17 d. pritarta Panevėžio miesto savivaldybės administracijos švietimo ir jaunimo reikalų skyriaus vedėjo įsakymu

 Nr. VĮ-154(22.1.7);

* vykdo priešmokyklinį ugdymą pagal vienerių metų priešmokyklinio ugdymo bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779;
* priešmokyklinėse grupėse įgyvendina tarptautinę socialinių ir emocinių sunkumų įveikimo programą ,,Zipio draugai“;
* ikimokyklinio ugdymo grupėse įgyvendina socialinių-emocinių įgūdžių lavinimo programą ,,Kimochis“;
* sėkmingai dalyvauja tarptautiniuose, respublikiniuose, miesto sporto ir meniniuose projektuose;
* kuria ir tobulina ugdymo(si) aplinką;
* organizuoja kalbos ir komunikacijos sutrikimų turinčių vaikų ugdymą;
* teikia švietimo pagalbą šeimoms;
* organizuoja pagal galimybes papildomo neformalaus ugdymo paslaugas.

**III. IŠORINĖ ANALIZĖ**

|  |  |
| --- | --- |
| **VEIKSNIAI** | **APLINKA** |
| **GALIMYBĖS** | **GRĖSMĖS** |
| **Politiniai-teisiniai** | Lietuvai įžengus į itin sparčios kaitos, kupiną naujų pokyčių amžių, esminiai dokumentai, reglamentuojantys lopšelio-darželio veiklą, kelia naujus reikalavimus ir asmeniui, ir ugdymo institucijai. Švietimo politika susitelkė į ugdymo kokybę, ugdymo turinio kaitą ir jo prieinamumą. O tai sąlygoja lopšelio-darželio ugdymo programos atnaujinimą, įrodymais ir patirtimi grįstą lyderystę. Stiprinama istorinė savimonė ir savigarba, skatinama įvairių rūšių kultūrinė ir meninė raiška. Didinamas tarptautiškumas, plėtojamas IKT naudojimas. | Švietimo politikos kaitos strategija nepakankamai siejama su kitų ekonominių ir socialinių reformų strategijomis, nepakankamai suderinta valstybės ir savivaldybės švietimo politika.Nepakankamai modernizuotas pedagogų rengimas. Neužtikrinamos lygios galimybės dalyvauti socialinės atskirties rizikos grupėms, stokojama dėmesio gabiems ugdytiniams. Silpnai išplėtota kokybės kultūra, darželio bendruomenė nėra aktyviai įsitraukusi į kokybės ir įrodymais grįstos vadybos kūrimo procesus kaip sprendimų siūlytojai ir priėmėjai. |
| **Ekonominiai** | Siekiant lopšelio-darželio modernizavimo, kompiuterizavimo bei technologinio aprūpinimo, kuriant naujas ugdymo aplinkas ir atnaujinant senąsias, būtina vykdyti švietimo finansavimo reformą, kuri užtikrintų geresnį lopšelio – darželio paslaugų prieinamumą ir kokybę. Norint modernizuoti ir renovuoti įstaigą, svarbu pritraukti įvairių ES fondų ir programų lėšas, rengti paraiškas ES projektams, kas leistų atnaujinti edukacines aplinkas ir lopšelio-darželio pastatą.  | Finansavimas neatitinka įstaigos poreikių. Valstybės ir savivaldybės lėšų pakanka lopšeliui-darželiui išlaikyti, bet ne jam renovuoti ir atnaujinti iš esmės. Pedagogų maži atlyginimai neproporcingi didžiųjų miestų ekonominio išsivystymo lygiui. Įstaigos personalas neturi būtinų įgūdžių rengiant paraiškas ES projektams ir įsisavinant jų lėšas. |
| **Socialiniai-demografiniai** | Vyriausybės parama šeimoms, auginančioms vaikus, sudaro sąlygas gimstamumo didėjimui. Augant šalies ekonomikai, sumažės socialinės atskirties apimtis. Didėjanti ikimokyklinių įstaigų paklausa, auga visuomenės pasitikėjimas ugdymu, švietimu.Lietuva tampa vis atviresnė pasauliui, todėl joje formuosis kitataučių bendruomenės. Didėja ir besimokančių visose švietimo pakopose, populiarėja motyvacija mokytis visą gyvenimą. | Ilginant pensijinį amžių, didėja pedagogų pensininkų skaičius.Į darželius neateina dirbti gabus jaunimas, trūksta auklėtojų - ikimokyklinio ugdymo specialistų.Gyventojų emigracija sukelia vaikų paliktų be priežiūros skaičiaus didėjimą ir teisėto globėjo problemas.Šeimos krizė ir dalies gyventojų sunki socialinė padėtis didina socialinius švietimo sistemos įsipareigojimus. Nepakankamai užtikrinama ugdymo kokybė dėl nuolatinio specialiųjų poreikių vaikų skaičiaus didėjimo. |
| **Technologiniai** | „Technologinė revoliucija” sąlygoja fundamentalius pokyčius visuomenės gyvenime. Diegiamos informacinės technologijos keičia ugdymo(si) sampratą. Informacinės technologijos leidžia teikti neribotą informaciją.Naujų šiuolaikinių technologijų įsigijimas, įdiegimas, panaudojimas pagerina ugdymo procesą: jis darosi patrauklesnis ir įvairesnis. Pedagogai, gebantys dirbti su technologijomis ugdymo procese, užtikrina kokybišką ugdymo(si) procesą, glaudų bendradarbiavimą su ugdytinių šeimomis. | Nėra parengta internetinių paslaugų kūrimo ir finansavimo sistema. Trūksta lėšų legalioms programoms, modernioms metodinėms priemonėms įsigyti. Neracionalus informacinių technologijų naudojimas (televizoriaus, kompiuterio, kompiuterinių žaidimų) kelia grėsmę ugdytinių sveikatai bei sakytinės kalbos plėtojimui. |

**IV. VIDINĖ ANALIZĖ**

**Įstaigos organizacinė struktūra, valdymas.**

Lopšelio-darželio ,,Diemedis“ struktūrą sudaro:

* administracija **–** direktorius, direktoriaus pavaduotoja ugdymui, ūkvedė,

vyriausioji buhalterė, sekretorė, sandėlininkė;

* pedagogai **–** ikimokyklinių grupių auklėtojos, priešmokyklinio ugdymo pedagogės, meninio ugdymo mokytoja, logopedė, specialioji pedagogė;
* vaikų maitinimo ir higienos organizatorė koordinuoja vaikų maitinimo bei sanitarinio-higieninio režimo organizavimą;
* nepedagoginis personalas **–** auklėtojų padėjėjos, tarnybinių patalpų valytoja, nekvalifikuotų atsitiktinių darbų darbininkai, virėjos, kiemsargė. Jie rūpinasi vaikų maitinimu, įstaigos patalpų švara ir higiena, organizuoja ir vykdo pastatų, inventoriaus, ugdymo priemonių priežiūrą bei apsaugą.

Įstaigoje veikia šios savivaldos institucijos:

* Lopšelio-darželio taryba;
* Mokytojų taryba;
* Metodinė grupė;
* Grupių tėvų komitetai.

 Lopšeliui-darželiui vadovauja direktorius, kuris skiriamas į pareigas ir atleidžiamas iš jų Lietuvos Respublikos darbo kodekso ir kitų teisės aktų nustatyta tvarka. Direktoriaus funkcijas reglamentuoja lopšelio-darželio nuostatai ir pareigybės aprašas.

 **Lopšelio-darželio taryba** – aukščiausia savivaldos institucija, telkianti tėvų, pedagogų, darbuotojų atstovus svarbiausiems lopšelio-darželio veiklos tikslams ir uždaviniams numatyti ir įgyvendinti. Tarybos funkcijas reglamentuoja nuostatai.

 **Mokytojų taryba** – savivaldos institucija pagrindiniams pedagogų profesiniams ir ugdymo klausimams spręsti. Ją sudaro lopšelio-darželio vadovai, dirbantys pedagogai ir kiti ugdymo procese dalyvaujantys darbuotojai.

 Darbuotojų interesams atstovauja Lietuvos švietimo ir mokslo profesinė sąjunga.Jai priklauso 22 pedagoginiai ir nepedagoginiai darbuotojai.

Įstaigoje veikia Vaiko gerovės, Mokytojų atestacijos komisijos.

 **Žmogiškieji ištekliai**

 **Ugdytiniai**

 Vaikų skaičius grupėse nustatytas vadovaujantis Panevėžio miesto savivaldybės tarybos 2016 m. birželio 30 d sprendimu Nr. 1-197.

 Kaita atsispindi lentelėje:

|  |  |  |  |
| --- | --- | --- | --- |
| **Metai** | **2017** | **2018** | **2019** |
| **Vaikų skaičius** | 184 | 190 | 183 |

Ugdytinių pasiskirstymas pagal amžių:

|  |  |  |  |
| --- | --- | --- | --- |
| **Metai** | **2017** | **2018** | **2019** |
| **1–2 m.** | 8 | 12 | 10 |
| **2–3 m.** | 32 | 29 | 30 |
| **3–4 m.** | 37 | 37 | 33 |
| **4–5 m.** | 34 | 39 | 37 |
| **5–6 m.** | 40 | 34 | 38 |
| **6–7 m.** | 33 | 39 | 35 |

 **Ugdytojai**

Pedagogų išsilavinimas:

|  |  |  |
| --- | --- | --- |
| **Iš viso pedagogų** | **Aukštasis** | **Aukštesnysis** |
| 22 | 16 | 6 |

Pedagogų kvalifikacija:

|  |  |  |  |
| --- | --- | --- | --- |
| **Mokytojas** | **Vyr. mokytojas** | **Mokytojas-metodininkas** | **Mokytojas ekspertas** |
| 1 | 13 | 5 | 1 |

 **Tėvai**

 Tėvai turi teisę dalyvauti lopšelio-darželio savivaldos veikloje, vaikų ugdymo procese, gauti informaciją apie vaiko ugdymo sąlygas ir rezultatus, jie aktyviai dalyvauja susirinkimuose, tėvų komitetų veikloje. Tėvai bendradarbiauja su pedagogais ir kitais specialistais, sprendžiant vaiko ugdymo ir priežiūros klausimus, padeda sudaryti reikiamas sąlygas vaiko fizinei, protinei, dvasinei, dorovinei, socialinei raidai.

 Dauguma vaikų auga palankioje socialinėje aplinkoje, materialiai aprūpintose šeimose.

|  |  |
| --- | --- |
| **Vaikai** | **Vaikų skaičius** |
| Vaikai iš daugiavaikių šeimų. | 25 |
| Vaikai, kurių vienas iš tėvų miręs | 1 |
| Vaikai iš studentų šeimų | 2 |
| Vaikiai, kurių tėvai atliekaprivalomą karinę tarnybą. | 6 |

**Planavimo struktūra**

 Planavimo struktūrą sudaro lopšelio-darželio strateginis planas, metinis veiklos planas, metinis metodinės veiklos planas, atestacijos programos, Vaiko gerovės komisijos planai, grupių metiniai ir trumpalaikiai ugdymo planai, savivaldos institucijų – darželio tarybos, Mokytojų tarybos, metodinės grupės veiklos planai. Planams sukurti sudaromos darbo grupės, o atskirais atvejais pasiūlymai ir idėjos planams teikiami įvairių susirinkimų ir pasitarimų metu. Su strateginiu planu, metiniu veiklos planu supažindinama lopšelio-darželio „Diemedis“ Taryba, kuri pristato juos darbuotojams, ugdytinių tėvams visuotiniuose bendruomenės susirinkimuose.

 Ikimokyklinis ugdymas vyksta pagal įstaigos ikimokyklinio ugdymo programą ,,Vaikystės takeliais“. Programos turinys orientuotas į vaikų visuminį ugdymą(si), būtiniausių vaiko poreikių: fizinio ir psichinio saugumo, judėjimo, žaidimo, bendravimo ir bendradarbiavimo, pažinimo, saviraiškos tenkinimą.

 Priešmokyklinis ugdymas organizuojamas pagal ,,Priešmokyklinio ugdymo ir ugdymosi bendrąją programą“, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V - 779. Priešmokyklinio ugdymo grupėse įgyvendinama tarptautinė socialinių įgūdžių ugdymo programa „Zipio draugai.“

 Planai ir programos derinami, siekiama dermės tarp įvairių planų tikslų ir uždavinių. Planavimo formos ir procedūros nuolatos tobulinamos, siekiant kuo didesnio visos įstaigos bendruomenės įsitraukimo į patį planavimo procesą.

 **Finansiniai ištekliai**

 Lopšelis-darželis – finansiškai savarankiška ugdymo įstaiga. Veikla finansuojama iš savivaldybės biudžeto ir mokinio krepšelio lėšų. Papildomos lėšos pritraukiamos įgyvendinant viešųjų darbų programą, gaunant ES finansuojamų programą ,,Sveikas maistas – sveikas vaikas“, ES lėšas viešiesiems darbams. Lopšelis-darželis turi paramos gavėjo statusą. Gyventojų pajamų mokesčio (GPM) 2% parama padėjo kurti palankias sąlygas ugdytinių ir visos įstaigos bendruomenės sveikatai, saugumui ir gerovei palaikyti.

**Veiklos įsivertinimas**

 Lopšelio-darželio vidinė veiklos stebėsena ir priežiūra planuojama metams. Stebėsenos funkcijas atlieka lopšelio-darželio vadovybė, savivaldos institucijos. Lopšelio-darželio vidinė veiklos kontrolė vykdoma išorės ir vidaus norminių teisės aktų nustatyta tvarka ir yra orientuota į darbuotojų mokymą bei pagalbos jam suteikimą. Pagrindiniai vidaus dokumentai, pagal kuriuos vykdoma veiklos priežiūra, yra lopšelio-darželio nuostatai, darbo tvarkos taisyklės, pareigybių aprašymai.

 Lopšelio-darželio vidaus kontrolę vykdo: direktorius, direktoriaus pavaduotojas ugdymui, vaikų maitinimo ir higienos specialistas, ūkvedys. Vidaus kontrolė atliekama pagal kuruojamas sritis, vadovaujantis vadovų vadybinių veiklų pasiskirstymu, pareigybių aprašymais, mokslo metų priežiūros planu. Lopšelyje-darželyje vykdoma pedagoginės veiklos priežiūra, įstaigos veiklos kokybės įsivertinimas, finansinės būklės, ūkinės-materialinės veiklos, vaikų sveikatos priežiūra. Finansinę veiklą kontroliuoja lopšelio-darželio direktorius. Finansinės veiklos kontrolę vykdo įgaliotos Valstybės kontrolės institucijos ir savininko teises ir pareigas įgyvendinanti institucija. Vidausdarbo kontrolės rezultatai aptariami pasitarimuose, metodinės grupės posėdžiuose. Metų pabaigoje rengiamos visų veiklos sričių ataskaitos. Apibendrintą informaciją, išvadas ir pasiūlymus veiklai tobulinti pateikia direktoriaus pavaduotojas ugdymui, remdamasis lopšelio-darželio veiklos kokybės įsivertinimo rezultatais, mokytojų tarybos posėdyje prieš naujus mokslo metus.

 Ikimokyklinio amžiaus vaikų pasiekimai ir pažanga vertinami vadovaujantis Panevėžio lopšelio-darželio ,,Diemedis“ 2018-08-31 direktoriaus įsakymu Nr. V-54 patvirtintu aprašu ,,Ikimokyklinio amžiaus vaikų pasiekimų ir pažangos vertinimo elektroniniame dienyne aprašas“. Priešmokyklinio amžiaus vaikų pasiekimai ir pažanga vertinama vadovaujantis Panevėžio lopšelio-darželio ,,Diemedis“ 2018-08-31 direktoriaus įsakymu Nr. V-55 patvirtintu aprašu ,,Priešmokyklinio amžiaus vaikų pasiekimų ir pažangos vertinimo elektroniniame dienyne aprašas“.

 Veiklos planai, ugdymo programos, viešųjų pirkimų planai, viešųjų pirkimų ataskaitos, metinės veiklos ataskaitos skelbiami darželio interneto svetainėje, prieinami plačiajai visuomenei.

**V. SSGG ANALIZĖ**

|  |  |
| --- | --- |
| **Stiprybės*** Lopšelio-darželio bendruomenės sukurta ir atnaujinta ikimokyklinio ugdymo programa ,,Vaikystės takeliu“ atitinka valstybės nustatytus reikalavimus.
* Įstaigoje ugdymo(si) procesas organizuojamas kokybiškai, atliepia vaikų ugdymo(si) poreikius, tėvų lūkesčius.
* Sudarytos sąlygos vaikų saviraiškos, fiziniams, socialiniams, emociniams poreikiams tenkinti.
* Bendruomenės nariai dalyvauja kuriant mokyklos politiką bei strategiją.
* Dirba kvalifikuoti pedagogai ir kiti specialistai, aiški ir skaidri personalo politika, nedidelė darbuotojų kaita.
* Jauki ir saugi ugdymo aplinka.
 |  **Silpnybės*** Nepakankamas tėvų aktyvumas ir jų siekis dalyvauti vaikų ugdymo procese.
* Tobulintina informavimo sistema

 organizaciniais, metodiniais, pagalbos, paramos šeimai ir kitais socialiniais bei edukaciniais klausimais.* Skatintinas mokyklos savivaldos institucijų veiklumas.
* Nepakankamai išnaudojama socialinė partnerystė siekiant ugdymo kokybės ir įvairovės.
* Įstaiga neturi patirties, užsienio kalbosįgūdžių rengiant ES projektus ir negali įsisavinti atitinkamų lėšų.
 |
|  **Galimybės*** Lietuvos švietimą reglamentuojantys dokumentai skatina gerinti ugdymo kokybę, užtikrinti kokybišką ikimokyklinį ir priešmokyklinį ugdymą.
* Darželio turimos priemonės, pedagogų kompetencija leidžia siekti kokybiško ugdymo.
* Darželis gali įsijungti į projektus, kurie padeda pagerinti ugdymo pasiekimus, stiprinti pedagogų kompetenciją, gerinti darbuotojų darbo sąlygas ir užtikrinti saugią aplinką.
* Dalyvavimas socialinių partnerių projektinėje veikloje, kartu parengiant ir vykdant bendrus projektus.
* Dalyvauti ir vykdyti miesto, ES lygio projektines programas, papildomam finansavimui.
 |  **Grėsmės*** Didėja migracijos rodiklis. Daugėja šeimų, išvykstančių laikinai dirbti užsienyje, kurios laikiną vaikų globą patiki seneliams ar kitiems artimiesiems, o tai įtakoja vaikų emocinę būklę ir ugdymosi pasiekimus.
* Sunkėjanti gyventojų socialinė padėtis didina socialinius įstaigos įsipareigojimus.
* Daugėja vaikų, turinčių ugdymosi sunkumų, emocijų ir elgesio sutrikimų.
* Kompiuterinės technologijos išstumia knygą, kūrybinius žaidimus, gyvą bendravimą.
* Pedagogų atlyginimai neatitinka esamos ekonominės padėties. Pedagogai praranda motyvaciją dirbti darželiuose, jaučiamas jų trūkumas.
* Sudėtinga gauti investicijų įstaigos

modernizavimui, nes nepakankamas finansavimas. |

**VI. LOPŠELIO-DARŽELIO STRATEGIJA**

**Lopšelio-darželio misija**

 Lopšelis-darželis branginantis vaikystę, kaip unikalią savaiminę vertybę, aprūpinantis vaiko gyvenimą čia ir dabar, bei skatinantis ugdyti(s) laisvą, kūrybingą, savarankišką, atsakingą asmenybę.

**Lopšelio-darželio vizija**

 Lopšelis-darželis jungiantis bendruomenės narius vieningiems siekiams, atsižvelgiantis į kiekvieno vaiko patirtį, galias, ugdymosi poreikius, užtikrinantis optimalią vaiko raidą, puoselėjantis vaiko kūrybiškumą, praktinę raišką, individualumą, bendravimo gebėjimus įvairioje socialinėje aplinkoje, teikiantis vaikams fizinį ir dvasinį saugumą.

**Filosofija**

Lopšelis-darželis, kuriame gera visiems.

**Vertybės**

Atsakomybė – darbuotojų, tėvų, vaikų įsipareigojimai.

Bendradarbiavimas – bendruomenės susitelkimas.

Profesionalumas – nuolatinis darbuotojų tobulėjimas, pažangių ugdymo technologijų diegimas.

Sveikata – sveikos ir saugios aplinkos puoselėjimas.

Pagarba – pagarba žmogui, tradicijoms.

**Strateginiai prioritetai**

* **Vaikų ugdymo(si) proceso tobulinimas taikant kokybišką, efektyvų ir inovatyvų ugdymą(si).**
* **Lopšelio-darželio pastato ir vidaus patalpų renovavimas, modernizavimas, remontavimas, naujų lauko aikštelių įrengimas.**
* **Aukštos įstaigos pedagogų kvalifikacijos užtikrinimas.**

**VII. STRATEGINIAI TIKSLAI IR JŲ ĮGYVENDINIMAS**

**1. Tikslas. Tobulinti ugdymo(si) kokybę ir efektyvumą, atsižvelgiant į kiekvieno vaiko patirtį, galias, ugdymosi poreikius ir optimalią vaikų raidą.**

**2. Tikslas. Kurti modernią, aktyvinančią, saugią, estetišką ugdymosi ir darbo aplinką.**

**3. Tikslas. Plėtoti lopšelio-darželio bendruomenės bendradarbiavimą siekiant pozityvių santykių ir įstaigos kultūros augimo, gerinti paslaugų kokybę ir prieinamumą.**

|  |
| --- |
| 1. **Tikslas. Tobulinti ugdymo(si) kokybę ir efektyvumą, atsižvelgiant į kiekvieno vaiko patirtį, galias, ugdymosi poreikius ir optimalią vaikų raidą.**
 |
| **Strateginio tikslo aprašymas.** Įstaiga vykdo ankstyvąjį, ikimokyklinį ir priešmokyklinį ugdymą. Mokykla ugdymo procesą organizuoja pagal pačių sukurtą ir 2019 m. ikimokyklinio ugdymo programą „Vaikystės takeliais“ ir LR ŠMM patvirtintą „Priešmokyklinio ugdymo bendrąją programą“. Vaikams teikiamos logopedo, specialiojo pedagogo, vaikų maitinimo ir higienos specialistų paslaugos. Pedagogai turi galimybes kelti kvalifikaciją, nuolat tobulintis. Siekiant šio tikslo įgyvendinimo, ypatingas dėmesys bus skiriamas individualiam ugdymo turinio planavimui elektroniniame dienyne ir vaikų pasiekimų vertinimui pagal LR ŠMM rekomendacijas bei įtraukiant kuo daugiau inovatyvių ugdymo metodų ir būdų. Svarbu padėti vaikams pasirengti mokytis pagal pradinio ugdymo programą. |
| **Uždaviniai** | **Esamas rodiklis** | **Planuojamas rezultatas** | **Išteklių poreikis** | **Metai** |
| 1.1. Siekti visuminio, struktūriškai aiškaus ugdymosi turinio įgyvendinimo integruojant papildomas programas, sudarant ugdymo planus, planuojant metines, savaitines vaikų veiklas ir vertinant vaikų pasiekimus.1.2. Plėtoti vaikų individualias fizines, socialines, pažinimo, kalbos ir bendravimo, kūrybines galias, sąlygojančias savęs pažinimą ir gebėjimą išreikšti save, socialinių–emocinių įgūdžių lavinimą.1.3. Skatinti pedagogus įgyti naujų ir aukštesnių profesinių kompetencijų, gebėjimo įsivertinti, perimti geriausias ugdymosi praktikas. | Lopšelyje-darželyje ikimokyklinio amžiaus vaikų ugdymas organizuojamas pagal 2019 m. patvirtintą Ikimokyklinio ugdymo programą ,,Vaikystės takeliais“.Į priešmokyklinį ugdymą integruojama socialinių įgūdžių formavimo programa ,,Zipio draugai“. Vyksta logopedo , specialiojo pedagogo pratybos specialiųjų poreikių vaikams.Ugdymas organizuojamas sąmoningai, tikslingai, išlaikant pusiausvyrą tarp pedagogo planuotos veiklos ir vaikų spontaniškai pasiūlytos veiklos. Įgyvendinami projektai vaikų socialinei, sveikatos, pažinimo kompetencijai ugdyti.Vykdomos projektai, vaikų sveikatos stiprinimo, pažinimo ir meninės saviraiškos skatinimui. Organizuojamos edukacinės programos kitose erdvėse, išvykose, socialinių partnerių bei miesto renginiuose. Priešmokyklinio amžiaus vaikai paruošiami sėkmingam startui mokykloje. Pasiekimai vertinami du kartus per metus.Įstaigoje dirba kompetentingi, patirtį turintys pedagogai.Įstaiga aktyviai dalyvauja miesto, respublikiniuose metodiniuose renginiuose, skleisdami savo darbo gerąją patirtį.Tačiau vis dar trūksta komandinio darbo, kompiuterinio raštingumo įgūdžių, inovatyvių metodų taikymo ugdymo procese.Stinga žinių ir užsienio kalbos įgūdžių rengiant tarptautinius projektus. | Įgyvendinama atnaujinta programa, orientuota į šiuolaikinio vaiko poreikius ir tėvų lūkesčius. Išanalizuota ir pritaikyta pažangių užsienio šalių patirtis. Vyksta nuolatinė refleksija vaikų ugdymosi ir pasiekimų vertinimo klausimais.Įgyvendinami ir tęsiami sveikatingumo, sporto, meninio ugdymo, tautos kultūros puoselėjimo projektai.Nuolat identifikuojami vaikų ugdymosi poreikiai.Sudaromos sąlygos nuolatiniam, visapusiškam vaikų tobulėjimui. Užtikrinamas efektyvus vaikų parengimas mokyklai.Tobulinama vaiko pasiekimų vertinimo, planavimo sistema. Įgyvendinama pedagogų kvalifikacijos tobulinimo programa, kurioje numatytas pedagogų gebėjimų tobulinimas užsienio kalbos ir IKT taikymo srityse. Kitų darbuotojų kvalifikacijos tobulinimas vyksta pagal atskirus profesinio tobulėjimo planus. Organizuojami komandos stiprinimo mokymai ir dalijamasi lyderyste.Pedagogai ir kiti darbuotojai telkiami organizuoti išvykas ir kitus renginius, puoselėti turimas ir kurti naujas įstaigos tradicijas. | Žmogiškieji ištekliai.Biudžeto lėšos ir valstybės lėšos.Biudžeto ir valstybės lėšos.Žmogiškieji ištekliai.Lėšos, skirtos kvalifikacijai | 2019–2022 2020–20222020–2022 |
| **2 Tikslas. Kurti modernią, aktyvinančią, saugią, estetišką ugdymosi ir darbo aplinką.**  |
| **Strateginio tikslo aprašymas.** Siekiant įgyvendinti šį tikslą, bus stiprinama lopšelio-darželio materialinė bazė, ieškoma papildomo finansavimo galimybių, rašant projektus. Vaikų ugdymo grupės aprūpinamos žaislais, vaikų amžių atitinkančiomis ugdymo(si) priemonėmis, sporto inventoriumi, tyrinėjimui ir pasaulio pažinimui reikalingomis priemonėmis. Bus inicijuojamas interaktyvių mokymo priemonių įsigijimas. Turi būti gerinamos darbo sąlygos darbuotojams, aplinką papildant atnaujinta kompiuterine įranga. Atliekama pastato modernizacija ir renovacija. |
| **Uždaviniai** | **Esamas rodiklis** | **Planuojamas rezultatas** | **Išteklių poreikis** | **Metai** |
| 2.1.Kurti funkcionalią ugdymo(si) aplinką, atnaujinant ją vaiko amžių ir galimybes atitinkančiomis ugdymo(si) priemonėmis ir žaislais.2.2.Modernizuoti pedagogų darbą ir tobulinti pedagogų kompiuterinio raštingumo kompetenciją.2.3.Efektyviai rengti projektus finansinei paramai gauti. | Ikimokyklinio ir priešmokyklinio ugdymo grupėse sukurta ugdymo aplinka atliepia vaikų amžiaus galimybes, tačiau dar ne visiškai atitinka higienos normos standartus. Mažokai priemonių, skirtų tyrinėjimui ir pažinimo kompetencijai ugdyti.Visi įstaigos pedagogai ir kiti darbuotojai gali naudotis kompiuterine technika, tačiau dalis šios technikos reikalinga atnaujinti. Ne visi pedagogai sugeba efektyviai valdyti IKT.Prieiga prie interneto yra kiekvienoje grupėje, tačiau nėra pakankamos spartos.Įstaigoje nėra SMART lentos, stacionarios multimedijos įrangos.Pedagogai neturi pakankamų įgūdžių kvalifikuotai rengti projektus finansinei paramai gauti. | Bus įsigyta inovatyvių ugdymo priemonių. Sudarytos sąlygos vaiko visapusiškam ugdymui. Pedagogai taikys inovatyvius metodus, kurie pasitvirtino kitose šalyse.Atnaujintos ir sukurtos ugdymo erdvės ne tik grupėse, bet ir kieme, koridoriuose.Ugdymo aplinka papildyta žaislais, lavinamosiomis priemonėmis, atitinkančiomis šiuolaikinius reikalavimus.Gerės pedagogų ir kitų darbuotojų kompiuterinio raštingumo žinios. Kiekvienoje grupėje atnaujinta kompiuterinė technika. O tai leis kokybiškai planuoti ugdomąją veiklą. Šios sąlygos užtikrins kvalifikuotą pedagogų darbo rezultatą. Į ugdomąjį procesą bus integruota SMART lenta, įrengta stacionari multimedijos įranga.Parengtų projektų dėka bus pagerinta įstaigos finansinė būklė ir didės materialinis apsirūpinimas. | Valstybės lėšos ir tėvų įnašų lėšos, 2 proc. panaudojimasValstybės ir biudžeto lėšosProjektų lėšos | 2020–20222020–20222020–2022 |

|  |
| --- |
| **3. Tikslas. Plėtoti lopšelio-darželio bendruomenės bendradarbiavimą siekiant pozityvių santykių ir įstaigos kultūros augimo, gerinti paslaugų kokybę ir prieinamumą.** |
| **Strateginio tikslo aprašymas.** Bus svarbu palaikyti savitarpio supratimo ir bendradarbiavimo atmosferą tarp šeimos ir ugdymo įstaigos, nuolat tirti ir gilintis į įstaigos teikiamų paslaugų poreikį ir kokybę. Tėvų informavimas ir konsultavimas vyks pagal naują modernizuotą tėvų konsultavimo sistemą (dėl vaikų pasiekimų ir jų vertinimo). Bus sudarytos kuo palankesnės sąlygos efektyvesniam tėvų įsitraukimui į ugdymo(si) procesą ir jo tobulinimą, paslaugų kokybės gerinimą ir prieinamumą. |
| **Uždaviniai** | **Esamas rodiklis** | **Planuojamas rezultatas** | **Išteklių poreikis** | **Metai** |
| 3.1. Nuolat reflektuoti ir tirti įstaigos teikiamų paslaugų poreikį ir kokybę ir prieinamumą.3.2. Tobulinti pedagogų, nepedagoginio personalo ir tėvų veiklos dermę, skatinant vaiko pasiekimus ir juos vertinant.3.3. Skatinti aktyvesnį tėvų įsitraukimą į vaikų ugdymo(si) procesą. | Lopšelyje-darželyje nesistemingai vykdoma teikiamų paslaugų poreikio, kokybės prieinamumo analizė. Ne visada atliekama rezultatų refleksija, numatomos rekomendacijos.Dar reikalinga tobulinti teikiamų paslaugų kokybę, prieinamumą. Lopšelyje-darželyje palaikomas nuolatinis bendradarbiavimas su vaikų tėvais. Pedagogai skatina tėvus domėtis vaikų pasiekimais, aptaria juos, teikia praktinių žinių. Specialiųjų poreikių vaikų tėvams pagalbą teikia Vaiko gerovės komisija, tačiau ši pagalba nepakankama. Tėvams vis dar trūksta žinių apie vaiko pasiekimus ir jų vertinimą, emocinio ir socialinio intelekto ugdymą šeimoje. Trūksta psichologo, socialinio pedagogo paslaugų. Nepedagoginis personalas bendradarbiauja su tėvais, teikia jiems paslaugas, tačiau stokojama žinių apie pozityvų bendravimą, vaiko elgesio supratimą ir įvertinimą. Įstaigoje organizuojamos bendruomenės šventės ir renginiai: sporto, meniniai, sveikatingumo, pažinimo, kai veikia kartu visa šeima ir pedagogai. Šie renginiai labai populiarūs ir patinka visai bendruomenei. Tačiau dar reikalinga tobulinti bendradarbiavimo su šeima metodus, skatinti naujas iniciatyvas, organizuojant bendras šventes, parodas, vakarones bei kasdieninę ugdomąją veiklą. | Analizuojant lopšelio-darželio ugdymo procesą numatomi tobulėjimo būdai, vyksta įstaigai aktualių klausimų sprendimai.Atsiras naujų paslaugų įvairovė.Kokybiškos konsultavimo paslaugos, grįstos bendradarbiavimu, tenkins tėvų ir pedagogų poreikius. Nepedagoginis personalas įgys žinių ir įgūdžių, padedančių pozityviai bendradarbiauti su tėvais.Gilesnės tėvų žinios apie vaikų pasiekimus ir jų vertinimą, leis tikėtis geresnės kokybės.Lopšelyje-darželyje aktyvės naujų iniciatyvų atsiradimas. Didesnis dėmesys bus skiriamas bendruomenės emocinio intelekto ugdymui, vyraus teigiamas mikroklimatas, šilti tarpusavio santykiai, supratimas ir bendradarbiavimas. Mažės konfliktinių situacijų. Bus patobulinti bendradarbiavimo su šeima metodai. | Žmogiškieji ištekliaiValstybės ir biudžeto lėšos, žmogiškieji ištekliaiŽmogiškieji ištekliai | 2020–20222020–20222020–2022 |

**VIII. STRATEGINIŲ PRIEMONIŲ PLANAS**

|  |  |  |  |
| --- | --- | --- | --- |
| **Priemonė** | **Pasiekimo indikatorius** | **Pasiekimo metai** | **Atsakingi** |
| **1** | **2** | **3** | **4** |
| **1.1. Siekti visuminio, struktūriškai aiškaus ugdymosi turinio įgyvendinimo integruojant papildomas programas, sudarant ugdymo planus, planuojant metines, savaitines vaikų veiklas ir vertinant vaikų pasiekimus.** |
| Ikimokyklinio ugdymo programa ,,Vaikystės takeliais“, Priešmokyklinio ugdymo(si) bendroji programa. | Ugdymo programų dermė, sąlygojanti ugdymo(si) kokybę. Visos programos dera su parengta nauja ikimokyklinio ugdymo programa ir užtikrina ugdymo tęstinumą. | 2020–2022 | Mokytojų taryba |
| Metinis įstaigos veiklos planas. | Kokybiškai vykdomas ugdymo procesas numatytas metiniuose planuose. Ugdomoji veikla 90 % tenkina tėvų lūkesčius ir vaikų poreikius. | 2020–2022 | DirektoriusMokytojų tarybaDirektoriaus pavaduotoja ugdymui |
| Priešmokyklinio ugdymo programos ugdymo planas | Priešmokyklinio ugdymo programos ugdymo planas nustato bendruosius priešmokyklinio ugdymo reikalavimus, priešmokyklinio ugdymo organizavimą ir finansavimą.  | 2020–2022 | DirektoriusDarbo grupėDirektoriaus pavaduotojas ugdymui |
| Ugdymo(si) inovacijos. | 75 % stebimų veiklų bus taikomos naujos ugdymo strategijos; 70 % pedagogų panaudos lauko aplinką kaip tyrinėjimo ir eksperimentų laboratorijas, pedagogai taikys STEAM platformos idėjas; 10 pedagogų įsitrauks į kitų įstaigų organizuojamas inovatyvias veiklas. Taikomi nauji ugdymo metodai leidžia vaikams stiprinti kūrybines galias. Jie aktyviai dalyvauja idėjų kūrimo procese. | 2020–2022 | Direktoriaus pavaduotojas ugdymui ir ūkvedys |
| Gerosios patirties skleidimas bei dalijimasis. | Kiekvienas pedagogas dalijasi gerąja patirtimi mieste, respublikoje ar savo įstaigoje, taip tobulindami savo bendravimo kompetencijas. 95% pedagogų stebės 2–3 kolegų veiklas, 1–2 pedagogai kasmet dalyvauja respublikinėse konferencijose su pranešimais, įstaiga organizuoja 1–2 renginius miesto pedagogams. | 2020–2022 | Mokytojų taryba |
| Vidinis įstaigos įsivertinimas.  | Atliktas vidaus auditas ikimokyklinio ugdymo turinio ir procesų planavimo kokybei įsivertinti. | 2021–2022 | Direktorius, direktoriaus pavaduotojas ugdymui. |
|  **1.2. Plėtoti vaikų individualias fizines, socialines, pažinimo, kalbos ir bendravimo, kūrybines galias, sąlygojančias savęs pažinimą ir gebėjimą išreikšti save, socialinių–emocinių įgūdžių lavinimą.** |
| Vaikų pasiekimų ir pažangos vertinimo sistema elektroniniame dienyne. | Vertinimas vyksta 2 kartus per metus. Tėvai turi prieigą prie vaikų pasiekimų vertinimo informacijos elektroniniame dienyne ir gali sistemingai susipažinti su vaikų pažanga. Vaikų vertinimas aptariamas mokslo metų pabaigoje, Mokytojų taryboje su tėvais pasiekimai aptariami 2 kartus per metus. Nuolatinė refleksija vaikų pažangos ir pasiekimų klausimais padeda tobulinti ugdymo procesą. |  |  |
| Ikimokyklinio ir ugdymo turinio planavimas elektroniniame dienyne.  | Ugdymo turinys susisteminamas, grupuojamas, modeliuojamas vadovaujantis nauja lopšelio-darželio ikimokyklinio ugdymo programa ,,Vaikystės takeliais“ ir planuojamas per savaitinius veiklos planus elektroniniame dienyne.  | 2020–2022 | Grupių pedagogai, direktoriaus pavaduotojas ugdymui. |
| Veikla, skirta vaikų individualių socialinių–emocinių įgūdžių lavinimui. |  Visose ikimokyklinio ugdymo grupėse vykdoma socialinių-emocinių įgūdžių lavinimo programa ,,Kimochis“, priešmokyklinio ugdymo grupėse vykdoma tarptautinė socialinių įgūdžių formavimo programa ,,Zipis“.Didžioji dalis ugdomosios veiklos skiriama individualiam darbui su vaiku. | 2020–2022 | Direktoriaus pavaduotojas ugdymui |
| Projektai, edukacinės valandėlės ne įstaigos erdvėse, išvykos. | Vyresniojo ikimokyklinio amžiaus priešmokyklinio amžiaus vaikų grupės dalyvauja edukacinėse programose ne įstaigos erdvėse ne mažiau kaip 5–9 kartus per metus. | 2020–2022 | Direktoriaus pavaduotojas ugdymui. |
| **1.3. Skatinti pedagogus įgyti naujų ir aukštesnių profesinių kompetencijų, gebėjimo įsivertinti, perimti geriausias ugdymosi praktikas.** |
| Kūrybinės darbo grupės, komandos. | Dirba darbo grupės, komandos skirtos programoms, ugdymo planams, projektams, renginiams rengti. Plėtojamas komandinis darbas, grįstas lyderyste, kūrybiškai taikant inovatyvius ugdymo metodus. 90 % pedagogų įtraukti į darbo grupių veiklą. | 2020–2022 | Direktorius, direktoriaus pavaduotojas ugdymui. |
| Pedagogų ir kitų darbuotojų profesinių kompetencijų tobulinimo programa ir jos įgyvendinimas, pedagogų kvalifikacijos tobulinimas. | Parengta kasmetinė lopšelio-darželio pedagogų profesinio tobulėjimo programa ir kiekvieni pedagogo profesinio tobulėjimo planai metams. Pedagogai ir vadovai tobulina savo kvalifikaciją ne mažiau kaip 5 dienas per metus (nuotoliniu ar tiesioginiu būdu). Visi pedagogai vieną kartą per metus išklauso ilgalaikę profesinio tobulėjimo programą. 4 pedagogai įgyja auklėtojo metodininko kvalifikacinę kategoriją. Aptarnaujantis personalas gilina savo žinias per metus 1–2 seminaruose pagal savo darbo specifiką.  | 2020–2022 | Direktorius, direktoriaus pavaduotojas ugdymui ir ūkvedys. |
| Bendruomenės telkimas bei įstaigos tradicijų palaikymas. | 2–3 renginiai per metus vykdomi visai bendruomenei.1–2 iniciatyvas įgyvendina savivalda. | 2020–2022 | Direktorius |
| **2.1.Kurti funkcionalią ugdymo(si) aplinką, atnaujinant ją vaiko amžių ir galimybes atitinkančiomis ugdymo(si) priemonėmis ir žaislais.** |
| Ugdymo bazės modernizavimas ir atnaujinimas. |  Visos grupės įsigyja po komplektą robotikos, interaktyvių žaislų. Vienoje priešmokyklinio ugdymo grupėje įrengta interaktyvi lenta. Įsigytos šiuolaikinės kokybiškos priemonės panaudojamos įvairiapusiam vaiko ugdymui(si). Kiekviena grupė kasmet atnaujina po 1 ugdomąją erdvę. | 2020–2022 | Direktorius |
| Modernizuotos lauko erdvės, papildant jas natūraliomis gamtinėmis priemonėmis. | Lauko aikštelės papildytos 3 naujais žaidimų įrengimais, įrengta lauko futbolo aikštelė, kalnelis judriems žaidimams lauke. Įrengti 2–3 fizinį aktyvumą skatinantys įrengimai; įrengta lauko erdvė vaikų tyrinėjimams ir eksperimentams gamtoje, praplėstas mobilus daržas ir sodas.  | 2020–2022 | Ūkvedys |
| Naujų erdvių darželio koridoriuose įrengimas. | Lopšelio-darželio fojė prijungtas informacinis televizorius, koridoriaus nišose įrengtos 3 ugdomosios erdvės. | 2020–2022 | Direktorius, direktoriaus pavaduotojas ugdymui |
| Lopšelio-darželio vidaus ir lauko patalpų renovavimas. | Trijose grupėse pakeista grindų danga. Dvejų grupių miegamuosiuose perdažytos lubos. Suremontuotos keturių grupių miegamųjų sienos.Sutvarkytas nuotekų vamzdynas. Užtverta tvora, juosiati lopšelio-darželio teritoriją.Suremontuoti pastato cokoliai. | 2020–2022 | Ūkvedys |
| Įstaigos aprūpinimas nauja įranga, inventoriumi. | Įsigyta Daržovių pjaustyklė virtuvei,Mėsos malimo aparatas virtuvei. Kibirai, indai maistui. | 2020–2022 | Vaikų maitinimo ir higienos specialistas |
| **2.2.Modernizuoti pedagogų darbą ir tobulinti pedagogų kompiuterinio raštingumo kompetenciją.** |
| Laipsniškai atnaujinti grupių kompiuterius, įsigyti papildomai planšečių ir kitos reikiamos IT įrangos. | Atnaujinti 2 grupių kompiuteriai, grupės papildytos kita reikiama IT įranga. Įstaiga kasmet įsigyja interaktyvių ugdymo programų. | 2020–2022 | Direktorius |
| Aktyvinamas kompiuterinių technologijų naudojimas ugdymo procese. | 50 % IKT naudojamos individualiam darbui su vaiku, 100 % interaktyvios lentos panaudojimas ugdomojoje veikloje.  | 2020–2022 | Direktoriaus pavaduotojas ugdymui |
| Internetinės svetainės atnaujinimas ir savarankiškas jos administravimas. | Nauja internetinė svetainė.  | 2020–2020 | Direktoriaus pavaduotojas ugdymui |
| Aktyvus video tilto pagalba bendravimas su socialiniais partneriais. | 1-8 kartus per metus vyksta bendravimo su socialiniais parneriais renginiai. | 2020–2022 | Direktorius |
| **2.3. Efektyviai rengti projektus finansinei paramai gauti.** |
| Efektyvus projektų rengimas finansinei paramai gauti. | 1-2 paraiškos projektams finansinei paramai gauti.  | 2020–2022 | Direktorius |
| **3.1.Nuolat reflektuoti ir tirti įstaigos teikiamų paslaugų poreikį, kokybę ir prieinamumą.** |
| Anketos, apklausos, tėvų lūkesčių tyrimai. | Atliekami 1–2 tyrimai per metus siekiant įvertinti veiklos kokybę.Įvairiapusė informacijos sklaida skatina iškilusių problemų sprendimą. Didėja atsakomybė už vaikų ugdymą ir ugdymąsi. Vyksta efektyvus pedagogų ir tėvų bendradarbiavimas, tėvų poreikių tenkinimas. | 2020–2022 | Direktorius |
| Bendradarbiavimas su socialiniais partneriais. | Bendradarbiavimas vykdomas su PŠC, PPT , Panevėžio ,,Ąžuolo“, ,,Šaltinio“ progimnazijomis, Panevėžio Kolegija, Panevėžio vaikų biblioteka ,,Žalioji pelėda“, Panevėžio lopšeliais-darželiais. Sudaroma galimybė lanksčiau bendrauti ir bendradarbiauti už įstaigos ribų, organizuojant įvairius renginius, konsultacijas tėvams, pedagogams ir vaikams. | 2020–2022 | Direktorius, direktoriaus pavaduotojas ugdymui |
| **3.2.Tobulinti pedagogų ir tėvų veiklos dermę, skatinant vaiko pasiekimus ir juos vertinant.** |
| Bendradarbiavimo su tėvais sistemos tobulinimas ir įgyvendinimas. | Įstaigoje įgyvendinama veiksminga šeimos ir įstaigos bendravimo ir bendradarbiavimo sistema. Tėvai turi prieigą prie elektroninio dienyno, susipažįsta su vaikų pasiekimais, ugdymo turiniu, maitinimo organizavimu ir kita įstaigoje vykdoma veikla. Sistemos būdai ir formos pilnai tenkina tėvų lūkesčius. | 2020–2022 | Direktorius |
| Visuotiniai, grupių tėvų susirinkimai, atvirų durų dienos, bendros šventės, parodos. | Per mokslo metus vykta po 1–2 visuotiniai susirinkimai, 2–3 grupių susirinkimai tėvams. Du kartus per metus organizuojamos švietėjiškos paskaitos tėvams. Vyksta vaiko gerovės komisijos posėdžiai iškilusių problemų sprendimui. Kasmet vyksta ,,Atvirų durų dienos“ tėvams. Tikimasi, kad bent 20% tėvų taps aktyvesniais bendruomenės nariais. | 2020–2022 | Direktorius |
| **3.3. Skatinti aktyvesnį tėvų įsitraukimą į vaikų ugdymo(si) procesą.** |
| Bendrų projektų kūrimas. | Vykdomi po 1–2 ikimokyklinių, priešmokyklinių grupių kasmetiniai projektai, 2–3 visos įstaigos bendri projektai su tėvais.Įvairios bendravimo ir bendradarbiavimo formos leidžia pasiekti gilesnį abipusį pažinimą ir skatina šeimų aktyvumą bei padeda tenkinti šeimos poreikius. | 2020–2022 | Direktorius, direktoriaus pavaduotojas ugdymui |

**PANEVĖŽIO LOPŠELIO-DARŽELIO ,,DIEMEDIS“ LĖŠŲ POREIKIS 2020–2022 M. STRATEGINIAM PLANUI ĮGYVENDINTI**

**IR NUMATOMI FINANSAVIMO ŠALTINIAI**

|  |  |  |  |
| --- | --- | --- | --- |
|  |  **Asignavimai****2020 m. (tūkst.€)**  | **Asignavimai****2021m. (tūkst. €)** | **Asignavimai****2022 m. (tūkst. €)** |
| **1. Lėšų poreikis programai** | **716,70** | **778,59** | **846,31** |
| **2. Finansavimas** | **-** | **-** | **-** |
| **2.1. Savivaldybės biudžetas** | **714,60** | **776,29** | **843,81** |
| **Iš jų:** | **-** | **-** | **-** |
| **2.1.1. mokymo aplinkai** | **415,40** | **456,94** | **502,63** |
| **2.1.2. valstybės deleguotoms funkcijoms vykdyti (mokinio krepšelis)** | **198,50** | **218,35** | **240,18** |
| **2.1.3. specialiosios lėšos** | **75,70** | **76,00** | **76,00** |
| **2.1.4. ekonominės plėtros ir užimtumo skatinimo programa** | **25,00** | **25,00** | **25,00** |
| **2.2. Lietuvos Respublikos valstybės biudžetas (nemokamas maitinimas)** | **0,60** | **0,70** | **0,80** |
| **2.3. Lietuvos Respublikos valstybės biudžetas (soc.pedagogų programos)** | **-** | **-** | **-** |
| **2.4. ES lėšos** | **-** | **-** | **-** |
| **2.5. Kiti šaltiniai** | **1,50** | **1,60** | **1,70** |
| **Iš jų:** | **-** | **-** | **-** |
| **2.5.1. savivaldybės privatizavimo fondas** | **-** | **-** | **-** |
| **2.5.2. parama** | **1,50** | **1,60** | **1,70** |
| **2.5.3. kitos lėšos (viešieji darbai)** | **-** | **-** | **-** |

Direktorė Audronė Mikolajūnienė

Vyriausia buhalterė Kristina Jankovskaja

**IX. STRATEGINIO PLANO ĮGYVENDINIMAS**

Strateginio veiklos plano įgyvendinimo stebėseną vykdo įstaigos direktoriaus įsakymu sudaryta Strateginio plano rengimo grupė (koordinatorė – direktorė). Įgyvendinant strateginį planą rengiami metiniai 2020 m., 2021 m., 2022 m. veiklos bei ugdymo planai. Veiklos detalizuojamos įstaigos tarybos, mokytojų tarybos, ikimokyklinių ir priešmokyklinių mokytojų ilgalaikiuose planuose, darbo grupių, komisijų bei mėnesių veiklos planuose.

 Strateginis planas koreguojamas atsižvelgiant į laukiamų rezultatų pasiekimą ir lopšelio-darželio veiklos kokybės įsivertinimo duomenis bei kitų tikrinančių institucijų pateiktas ataskaitas, išvadas, pasiūlymus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_